Μπαράζ καταστροφών καταστημάτων στη Ερμού. Ομάδα κουκουλοφόρων έσπασε τζαμαρίες 11 καταστημάτων στην Ερμού έως την Καπνικαρέα και εξαφανίστηκε. Οι επιθέσεις έγιναν λίγο πριν τη 1 τα ξημερώματα.

Εγιναν δύο προσαγωγές υπόπτων. Πρόκειται για δύο Γερμανούς ηλικίας 21 και 22 ετών που συνελήφθησαν στην Μητροπόλεως αλλά αφέθηκαν ελεύθεροι.

Αγνωστο παραμένει εάν οι επιθέσεις συνδέονται με την υπόθεση του 29χρονου Κωνσταντίνου Γιαγκτζόγλου που ευθύνεται για το τρομοδέμα στον Λουκά Παπαδήμο.

Υπενθυμίζεται ότι τον περασμένο Ιούλιο ομάδα αντιεξουσιαστών προκάλεσε σε περισσότερα από 67 καταστήματα επί της οδού Ερμού μεγάλες ζημιές.

Η ομάδα των αντιεξουσιαστών, με αφορμή την απόρριψη της αίτησης αποφυλάκισης της Ηριάννας, είχε σπάσει βιτρίνες και εισόδους αρκετών καταστημάτων καθώς και δύο ATM κοντά στον σταθμό Μοναστηράκι.

Οι πιο πρόσφατες Ειδήσεις



Διαβάστε πρώτοι τις Ειδήσεις για ό,τι συμβαίνει τώρα στην Ελλάδα και τον Κόσμο στο thetoc.gr